stanford-oval/wikipedia huggingface dataset:
מוקדמות גביע העולם בכדורגל
מספר המדינות שנרשמו למוקדמות (כולל מעפילות אוטומטית)

| אזור יבשתי | 1934   (16) | 1938   (15) | 1950   (13) | 1954   (16) | 1958   (16) | 1962   (16) | 1966   (16) | 1970   (16) | 1974   (16) | 1978   (16) | 1982   (24) | 1986   (24) | 1990   (24) | 1994   (24) | 1998   (32) | 2002   (32) | 2006   (32) | 2010   (32) | 2014   (32) | 2018   (32) | 2022   (32) | 2026   (48) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אפריקה | 3 | 0 | 0 | 0 | 11 | 6 | 21 | 13 | 24 | 26 | 29 | 29 | 26 | 40 | 38 | 51 | 51 | 53 | 52 | 54 | 54 |  |
| אסיה | 3 | 2 | 4 | 3 | 11 | 5 | 21 | 7 | 18 | 22 | 21 | 27 | 26 | 29 | 36 | 42 | 39 | 43 | 43 | 46 | 45 |  |
| אוקיאניה | 0 | 0 | 0 | 0 | 0 | 0 | 21 | 7 | 18 | 22 | 21 | 4 | 5 | 7 | 10 | 10 | 12 | 11 | 11 | 11 | 7 |  |
| אירופה | 21 | 26 | 19 | 29 | 29 | 30 | 33 | 31 | 33 | 32 | 34 | 33 | 33 | 39 | 50 | 51 | 52 | 53 | 53 | 54 | 55 |  |
| צפון ומרכז אמריקה   והקאריביים | 4 | 7 | 3 | 5 | 6 | 8 | 10 | 14 | 14 | 17 | 15 | 18 | 16 | 23 | 30 | 35 | 34 | 35 | 35 | 35 | 34 |  |
| דרום אמריקה | 4 | 2 | 8 | 6 | 9 | 9 | 10 | 10 | 10 | 10 | 10 | 10 | 10 | 9 | 10 | 10 | 10 | 10 | 10 | 10 | 10 |  |
| נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים | נתונים כלליים |  |  |  |
| מדינות שנרשמו | 32 | 37 | 34 | 45 | 55 | 56 | 74 | 75 | 99 | 107 | 109 | 121 | 116 | 147 | 174 | 199 | 198 | 205 | 204 | 210 | 205 |  |
| מדינות ששיחקו | 27 | 21 | 19 | 33 | 46 | 49 | 51 | 68 | 90 | 95 | 103 | 110 | 103 | 130 | 168 | 193 | 194 | 200‏ | 203 | 208 |  |  |
| סך הכל משחקים | 27 | 22 | 26 | 57 | 89 | 92 | 127 | 172 | 226 | 252 | 306 | 308 | 314 | 497 | 643 | 777 | 847 | 853 | 828 | 663 |  |  |
| סך הכל שערים | 141 | 96 | 121 | 208 | 341 | 325 | 393 | 542 | 620 | 723 | 797 | 801 | 735 | 1446 | 1922 | 2452 | 2464 | 2344 | 2303 | 1903 |  |  |
| ממוצע שערים למשחק | 5.22 | 4.36 | 4.65 | 3.65 | 3.83 | 3.53 | 3.09 | 3.15 | 2.74 | 2.87 | 2.60 | 2.60 | 2.34 | 2.91 | 2.99 | 3.16 | 2.91 | 2.75 | 2.81 | 2.87 |  |  |
הערות שוליים

1 2  ב-1938 פרשה נבחרת אוסטריה לאחר העפלתה בעקבות סיפוח אוסטריה לגרמניה הנאצית. כתוצאה מכך נותרו 15 נבחרות במונדיאל, מתוכן 12 מאירופה.
1 2 3  הודו, סקוטלנד וטורקיה פרשו לפני מונדיאל 1950 ולא הוחלפו, כך שנותרו 13 נבחרות, שש מתוכן מאירופה ואף לא אחת מאסיה.
↑  החל ממונדיאל 2006 לא מקבלת הנבחרת הזוכה מקום אוטומטי בטורניר הבא
1 2  לקראת מונדיאל 1958 הוענק מקום 1 לאפריקה ואסיה, ותשעה מקומות לאירופה. אולם, לאחר שישראל זכתה במוקדמות האזור האפריקני-אסייתי ללא משחקים בעקבות פרישת יריבותיה, נערך פלייאוף מיוחד בינה לבין נבחרת אירופית (ויילס). בפועל ניתן לאפריקה ואסיה חצי מקום, ולאירופה 9.5 מקומות.
1 2 3  לקראת מונדיאל 1962 קיבלה אירופה 8 מקומות אוטומטיים ו-2 מקומות באמצעות פלייאוף בין-יבשתי, כך שבפועל היו לה 9 מקומות. שתי הנבחרות האירופיות התמודדו מול נבחרות מאפריקה ומאסיה בהתאמה, ושתיהן ניצחו. בפועל שיחקו במונדיאל זה 10 נבחרות אירופיות.
1 2 3  לקראת מונדיאל 1994 נערכו שני סיבובים של פלייאוף בין-יבשתי. בסיבוב הראשון שיחקה נבחרת מאוקיאניה נגד נבחרת מצפון ומרכז אמריקה והקאריביים, ולאחר מכן התמודדה המנצחת מול נבחרת מדרום אמריקה.
↑  מאחר שקונפדרציית הכדורגל של אוקיאניה השתמש במוקדמות המונדיאל כשלב של (או כל) גביע אוקיאניה לאומות, קיימת אפשרות שנבחרות שאינן חברות בפיפ"א ישתתפו במשחקים שנחשבים כמוקדמות המונדיאל. במוקדמות מונדיאל 2006 שיחקה קלדוניה החדשה, על אף שלא הייתה חברה בפיפ"א בתאריך סגירת ההרשמה. אולם, קלדוניה החדשה אינה נכללת ב-12 המדינות שהצטרפו לפיפ"א במהלך המוקדמות, למרות שמבחינה טכנית היא הודחה מהתחרות ימים אחדים לאחר מכן. דבר דומה קרה במוקדמות מונדיאל 2010, כאשר אושרה בקשת ההרשמה של מונטנגרו לפני קבלתה לפיפ"א. לעומת זאת, טובאלו העפילה לטורניר הכדורגל של משחקי דרום האוקיינוס השקט בשנת 2007, הנחשבים כחלק ממוקדמות מונדיאל 2010. היא אינה נכללת ברשימת 11 הנבחרות מקונפדרציית הכדורגל של אוקיאניה שנרשמו והתקבלו למוקדמות, למרות שהתוצאות שהשיגה השפיעו על המוקדמות
↑  מספר זה כולל את טובלו ודרום אפריקה. למרות שדרום אפריקה העפילה אוטומטית למונדיאל 2010 מתוקף היותה המארחת, היא כן השתתפה במוקדמות של קונפדרציית הכדורגל של אפריקה, ובכך הייתה למארחת המונדיאל הראשונה מאז 1934 שמשתתפת למוקדמות. דבר זה אירע כיוון שקונפדרציית אפריקה השתמשה במוקדמות מונדיאל 2010 גם כטורניר מוקדמות לגביע אפריקה לאומות 2010, אליו הייתה צריכה להעפיל דרום אפריקה בנפרד
↑  איטליה הייתה צריכה להשתתף במוקדמות למרות שאירחה את המונדיאל
↑  הופעה ראשונה כרפובליקה של יוגוסלביה. הופעות קודמות היו כממלכת יוגוסלביה
↑  הופעה ראשונה כישראל. קודם לכן ייצגה את אזור המנדט הבריטי
↑  הופעה ראשונה כסורינאם; קודם לכן נקראה גיאנה ההולנדית
↑  הופעה ראשונה כזימבבואה; קודם לכן נקראה רודזיה
↑  הופעה ראשונה כבנין; קודם לכן נקראה דהומיי
↑  הופעה ראשונה כבורקינה פאסו; קודם לכן נקראה וולטה עילית
↑  הופעה ראשונה  לאחר האיחוד
1 2 3 4  הופעה ראשונה לאחר הפירוק
↑  הופעה ראשונה לאחר האיחוד
↑  הופעה ראשונה כרפובליקה הפדרלית של יוגוסלביה; קודם לכן נקראה ממלכת יוגוסלביה והרפובליקה הפדרלית הסוציאליסטית של יוגוסלביה
↑  הופעה ראשונה כרפובליקה הדמוקרטית של קונגו; קודם לכן נקראה זאיר
↑  הופעה ראשונה כסרביה ומונטנגרו; קודם לכן נקראה הרפובליקה הפדרלית של יוגוסלביה
1 2  לא הייתה חברה בפיפ"א בזמן המוקדמות
גרף המתאר את מספר השערים (למעלה) ומספר המשחקים (למטה) במוקדמות המונדיאל לאורך השנים
מה יגידו השכנים?

| --- | --- |

פתיח מה יגידו השכנים?
 סוגה:  קומדיית מצבים
 יוצרים:  רוי קלארק
 בימוי:  הרולד סנואד 
 שחקנים:  פטרישה ראוטלדג', קלייב סוויפט, ג'ודי קורנוול, ג'פרי יוז, שירלי סטלפוקס, מרי מילר, ג'וזפין טוסון, דייוויד גריפין, ג'ורג' ווב, אנה דוסון, ג'רמי גיטינס, פיטר סליאר, דייוויד ג'נסון
 ארץ מקור:  בריטניה בריטניה
 שפות:  אנגלית 
 מספר עונות:  5
 מספר פרקים:  44
 הפקה
 הפצה:  BBC Worldwide 
 טכניקת צילום:  מצלמה יחידה 
 אורך פרק:  42x30 דקות 1x50 דקות 1x60 דקות
 שידור
 רשת שידור:  BBC
 תקופת שידור מקורית:  29 באוקטובר 1990 – 25 בדצמבר 1995
 קישורים חיצוניים
 הסדרה באתר ה-BBC
 דף התוכנית ב-IMDb
 
מה יגידו השכנים? (באנגלית: Keeping Up Appearances) הייתה קומדיית מצבים (סיטקום) בריטית בכיכובה של פטרישה ראוטלדג' כהייסינת' באקט. התוכנית שודרה בערוץ הראשון של ה-BBC בין השנים 1990 ל-1995. בישראל שודרה התוכנית בערוץ BBC Prime. את התסריט ל"מה יגידו השכנים?" כתב רוי קלארק. בשנת 2004 הגיעה למקום ה-12 ברשימת הסיטקומים הטובים ביותר של בריטניה.
דמויות מרכזיות

פטרישה ראוטלדג' - הייסינת' באקט
קלייב סוויפט - ריצ'רד באקט
ג'ודי קורנוול - דייזי
ג'פרי יוז - אונסלו
שירלי סטלפוקס (אנ') - רוז (עונה ראשונה)
מרי מילר - רוז (עונה שנייה ואילך)
ג'וזפין טוסון - אליזבת' וורדן
דייוויד גריפין - אמט הוקסוורת' (החל מהעונה השנייה)
ג'ורג' ווב - אביה של הייסינת' (מכונה בסדרה "אבא")
אנה דוסון - ויולט
ג'רמי גיטינס - הכומר מייקל (שם משפחתו לא ידוע)
פיטר סליאר - המייג'ור
דייוויד ג'נסון - הדוור
מריון בארון (אנ') - אשת הכומר
אתרי צילום

הצילומים מחוץ לבית משפחת באקט נעשו בכפר בינלי וודס, ליד קובנטרי. הצילומים מחוץ לביתם של דייזי ואונסלו נעשו בסטוק אלדרמור בקובנטרי. צילומי חוץ אחרים נעשו בלימינגטון ספא ובערים שונות לאורך ווריקשייר ובנורת'המפטון. ככל הידוע, "מה יגידו השכנים?" היא הסיטקום הראשון של ה-BBC שבו הקליטו את כל צילומי החוץ על קלטות וידאו במקום על סרטי צילום.
בדיחות קבועות

במהלך הסדרה חוזרות מדי פעם בדיחות קבועות:
הייסינת' עונה לטלפון בקול רם ואומרת, "בית משפחת בוקה, בעלת הבית מדברת," ואז, "או, זה/ו את/ה ...".
הייסינת' מקבלת שיחת טלפון מוויולט וצועקת לאליזבת', "זו אחותי ויולט! את יודעת, זו עם בריכת השחייה, המרצדס ומקום לפוני".
הייסינת' מקבלת שיחת טלפון מדייזי או מרוז וצועקת לאליזבת', "זו אחותי דייזי/רוז - היא אינה זו עם בריכת השחייה, המרצדס ומקום לפוני".
הייסינת' מזמינה את אליזבת' לעיתים קרובות "לשבת היכן שבא לה", אך כשאליזבת' עומדת להתיישב, הייסינת' עוצרת בעדה במהירות ואומרת "לא שם, אני אוהבת לשבת מול החלון".
כאשר אחיותיה מתקשרות, שיחתן עוסקת תמיד בנושאים שהייסינת' אינה רוצה שאורחיה ישמעו. כשמקרים כאלו מתרחשים ואליזבת' נמצאת בבית, הייסינת' סוגרת עליה את דלת המטבח, או מחישה את אליזבת' במהירות מחוץ לביתה.
ויולט מתקשרת דרך קבע להייסינת' כדי להתלונן על מעלליו של ברוס, שבדרך-כלל כוללים את נטייתו ללבוש בגדי נשים.
גאוותה המוגזמת של הייסינת' ל"טלפון הלחיצים הלבן-פנינה מהליין הצר", תיאור שהיא מוסיפה לו לפעמים "עם חיוג חוזר למספר האחרון" (במציאות, הטלפון נראה כדגם בסיסי וזול).
הייסינת' נמנעת מלהיראות בציבור עם אונסלו ודייזי, עד כדי כך שתברח ותתחבא מהם כשהיא רואה אותם.
במצבים מסוימים, הייסינת' תמימה מאוד כאשר גברים מגלים בה עניין (במיוחד המייג'ור). בניגוד לכך, הייסינת' מאמינה דווקא שאמט, שמתחמק ממנה ככל האפשר, נמשך אליה.
הייסינת' סוגדת למלכת בריטניה, ומנסה להרשים אנשים ברכושה, במיוחד כשהכתר המלכותי מתנוסס עליו.
הייסינת' זועקת "שרידן!" בטון אימהי בכל פעם שהיא מקבלת שיחת טלפון מבנה, בדרך-כלל רק כאשר שרידן זקוק לכסף מהוריו. ריצ'רד מבין זאת, ומיד שואל בטון מרוגז "כמה הוא רוצה?", שאלה שהייסינת' עונה לה "שום דבר!"; שרידן ממשיך ומבקש כסף (בדרך-כלל בין 50 ל-100 לירות שטרלינג), בקשה שהייסינת' סירבה לה רק פעם אחת. בכל פעם שהוא מתקשר היא מדברת על ה"קשר הרוחני העמוק" שקיים ביניהם.
השכנה אליזבת' מפחדת מהפסקות הקפה של הייסינת' (תמיד בשעה 11:00 בדיוק), ומוצאת עצמה מגושמת מאוד ליד הייסינת'. אליזבת' נוטה להפיל בעצבנות את הביסקוויט לתוך הקפה, או לשפוך את הקפה על הרצפה או השטיח, תופעה שגורמת להייסינת' לציין, למבוכתה הנוספת של אליזבת', "אל תדאגי יקירתי, אני בטוחה שזה לא ישאיר כתם".
אליזבת' אינה מסוגלת לסרב להייסינת'. בדרך-כלל תנסה להיות אסרטיבית ולסרב להזמנותיה של הייסינת' להפסקות הקפה, אך בסופו של דבר היא אינה עומדת בסירובה אלא נענית להזמנה. גם כאשר הייסינת' מבקשת את עזרתה של אליזבת', אליזבת' אינה מצליחה לסרב לה.
בכל פעם שהדוור מתקרב לביתה של הייסינת' הוא מהסס מאוד, רץ במהירות ומנסה למסור את המכתב. כמעט תמיד הייסינת' פותחת את הדלת כשהוא מגיע אליה, או מפתיעה אותו מאחור.
שאר הדמויות בסדרה לא מסוגלות להקשיב להייסינת' ובכל פעם שהיא שרה כל אחד מנסה להתרחק ולאטום את אוזניו.
כאשר הייסינת' מגיעה לביקור בביתם של אונסלו ודייזי היא מועדת בבהלה כאשר הכלבה בחצר הבית מפתיעה אותה בנביחות.
מדינות אחרות

"מה יגידו השכנים?" שודרה באופן קבוע בארצות הברית (בתחנות PBS ו-BBC America), באוסטרליה, בשוודיה ובישראל.
הייסינת' עונה בשמחה לטלפון מבנה, שרידן, לכעסו של בעלה, ריצ'רד, שיודע שבנם מתקשר רק כדי לבקש שישלחו לו כסף.
הייסינת' וריצ'רד מתחבאים מאונסלו ודייזי בבית מלון מפואר
מגן (קבוצת כוכבים)

| מגן Scutum |
| --- | --- |
  מפת קבוצת הכוכבים מגן
 סמליות:  מגן
 עלייה ישרה:  18.7 שעות
 נטייה:  °‏10-
 שטח נראה:  109 מעלות מרובעות
 דירוג שטח נראה:  במקום ה־84
 מספר כוכבים בבהירות נראית < 3:  0
 הכוכב הבהיר ביותר:  α במגן
 בהירות נראית הכוכב הבהיר:  3.85
 מטר מטאורים:  סקוטידים
 מערכות כוכבים גובלות:  זנב הנחש  נשר  קשת
 נראית בין קוי הרוחב °‏80 ו־°‏90- מומלץ לצפות בשעה 21:00 במהלך חודש אוגוסט
מגן הוא קבוצת כוכבים קטנה ועמומה שנמצאת מעט דרומית לקו המשווה השמימי. הקבוצה הוגדרה במאה ה-17 על ידי האסטרונום הפולני יוהנס הווליוס תחת השם "מגן סובייסקי" (Scutum Sobiescianum) על שמו של מלך פולין יאן סובייסקי, לציון ניצחונו על הטורקים בקרב וינה בשנת 1683. זו אחת משתי הקבוצות שנקראו על שם דמויות אמיתיות (השנייה היא שערות ברניקי). הקבוצה נמצאת באזור עשיר בכוכבים של שביל החלב ומכילה מספר צבירי כוכבים.
כוכבי הקבוצה

α במגן הוא ענק כתום במרחק של כ-175 שנות אור ועם בהירות נראית מדרגה 3.85. זהו הכוכב הבהיר ביותר בקבוצה
β במגן הוא כוכב זוגי במרחק של כ-700 שנות אור, המורכב מענק צהוב עם בהירות מדרגה 4.2 ובן זוג כחול עמום עם בהירות מדרגה 8.5. הכוכבים מקיפים זה את זה במחזוריות של כ-834 יום.
γ במגן הוא כוכב לבן - כחלחל במרחק של כ-290 שנות אור ועם בהירות מדרגה 4.7.
δ במגן הוא קפאיד ננסי מסוג ענק לבן-צהבהב במרחק 202 שנות אור (ומתקרב אלינו – רק 10 שנות אור בעוד 1.24 מיליון שנה). הכוכב מתנפח ומתכווץ במחזוריות של 4.65 שעות ובהירותו משתנה בהתאם בין דרגות 4.6 ו-4.8. (למעשה זו מערכת משולשת, שני הכוכבים הנוספים הם עמומים בהרבה עם דרגות בהירות 9.2 ו-12.2.)
UY במגן בולט ברשימת הכוכבים הגדולים (על-פי רדיוס), כ-1,700 רדיוסי שמש.
גרמי שמיים מעניינים נוספים

M11 הוא צביר פתוח במרחק של כ-6,400 שנות אור המכונה צביר ברווז הבר. הצביר כולל אלפי כוכבים מדרגות בהירות 11 ועמומים יותר, וניתן להבחין בו במשקפת ככתם בהיר על רקע שביל החלב עם בהירות מדרגה 6.5. כדי לראות כוכביו בבירור יש צורך בטלסקופ. שמו של הצביר ניתן לו כי הכוכבים מזכירים להקה של ברווזי בר במעופם.
M26 הוא צביר פתוח נוסף במרחק של כ-5,000 שנות אור. כוכביו הבהירים ביותר הם מדרגת בהירות 12 ובהירותו הכוללת היא מדרגה 8.
צביר ברווז הבר
מזרח קאלימנטן

מזרח קאלימנטן (באינדונזית: Kalimantan Timur) הוא אחד מחמשת מחוזות אינדונזיה שבאי בורנאו. המחוז משלוש ו-7 נפות שונות. המחוז הוקם בשנת 1956. ברית המחוז היא העיר סמרינדה. המחוז הוא הרביעי בגודלו במדינה.
בשטח המחוז אמורה להיות מוקמת בירתה החדשה של אינדונזיה, שתחליף את ג'קרטה.
הכלכלה המקומית מבוססת בעיקר על משאבים טבעיים כגון נפט, פחם, גז, פחם וזהב. ענפים כלכליים משמעותיים נוספים הם חקלאות ותיירות.
דמוגרפיה

החלוקה הדתית של המחוז:
85.38% – מוסלמים
9.5% – פרוטסטנטים
3.9% – קתולים
0.46% – בודהיסטים
0.44% - הינדים
0.32% – אחרים
מועצת הסאמי

מפקדת מועצת הסאמי באוטסיורקי
מועצת הסאמי (בסאמי: Sámiráđđi) היא ארגון גג המאגד ארגוני סאמי (לאפים) מנורווגיה, שוודיה, פינלנד ורוסיה. משרדי המועצה שוכנים באוטסיורקי, פינלנד.
המועצה הוקמה בשם "מועצת הסאמי הנורדים", במהלך כנס הסאמי השני שנערך בנורווגיה ב-18 באוגוסט 1956. בשנת 1992, כשהתקבל הארגון הרוסי הראשון, הושמטה המילה "נורדים" מהשם.
המשימה העיקרית של מועצת הסאמי היא לגבש את תחושת הזיקה בקרב העם הסאמי, להשיג הכרה בסאמי כאומה ולשמור על הזכויות התרבותיות, הפוליטיות, הכלכליות והחברתיות של הסאמי בחקיקתן של ארבע המדינות . (נורווגיה, שוודיה, רוסיה ופינלנד) ובהסכמים בין מדינות וארגונים מייצגים של סאמי. מועצת הסאמי משתתפת בתהליכים בינלאומיים בנושאים כגון עמים ילידים, זכויות אדם, האזור הארקטי וסביבה.
מועצת הסאמי מעבירה דעות ומציעה הצעות לשאלות הנוגעות לפרנסה, לזכויות, לשפה ולתרבות ובמיוחד בנושאים הקשורים לסאמי במדינות שונות.
מועצת הסאמי מתאספת פעמיים בשנה כדי לדון בסוגיות הנוכחיות הנוגעות לזכויות ולתרבות של הסאמי ושל עמים ילידים אחרים. מועצת המנהלים והמזכירות הם חברי ההכנה של המועצה. עבודה מיוחדת של מועצת סאמי מבוצעת ביחידות המוקדשות לנושאים חשובים. שיתוף הפעולה התרבותי של הסאמי מטופל על ידי ועדת התרבות. תפקידה של ועדה זו הוא להגדיל ולהפיץ ידע על תרבות הסאמי, לשפר את שיתוף הפעולה בין מוסדות התרבות לבין מועצת סאמי ולהפיץ קרנות תרבות.
מועצת הסאמי ממומנת על ידי מענקים ומונהגת על ידי נשיא, שנבחר לשנתיים בכל פעם.
ארגונים חברים

במועצה חברים שמונה ארגונים. כל אחד מהארגונים מיוצג במועצה על ידי נציג אחד לפחות.
ארגונים חברים > נורווגיה

האגודה הלאומית הנורווגית של הסאמים
האגודה הלאומית הנורווגית של רועי האיילים הסאמים
פדרציית הסאמים
ארגונים חברים > שוודיה

ארגון הסאמים בשוודיה
הארגון הלאומי של סאמילנד
ארגונים חברים > פינלנד

ארגון הסאמים בפינלנד
ארגונים חברים > רוסיה

ארגון הסאמים בחצי האי קולה
ארגון הסאמים באזור מורמנסק
הערות שוליים

↑  saamicouncil.net, Welcome to the
SAAMI COUNCIL (ארכיון)
| --- | --- |
בקרת זהויות :  NLI: 987007461527205171  LCCN: n80117056  VIAF: 7248149198269374940003   WorldCat (עם VIAF): 7248149198269374940003
מזרח פינמרק

| --- | --- |
 מדינה:  נורווגיה נורווגיה
 קואורדינטות:  70°12′N 28°12′E﻿ / ﻿70.2°N 28.2°E﻿ / 70.2; 28.2 
 he
 
מזרח-פינמרק (בנורווגית: Øst-Finnmark; נקרא גם אוסט-פינמרק) הוא חבל ארץ היסטורי במחוז טרומס ופינמרק בנורווגיה. מזרח פינמרק משתרע על שטח של 18,738 קמ"ר (7,235 מ"ר) מהגבול עם רוסיה במזרח ועד חצי האי סוורהולט במערב. המחוז כולל את תשע העיריות ברלבווג, באטספיורד, גמוויק, לבסבי, נסבי, סור-וארנגר, טאנה, ואדסו, ורדו. המחוז כולל את כל חצי האי ורנגר וחצי האי נורדקין כמו גם את האזורים המקיפים את לקספיורדן, טנאפיורדן וורנגרפיורדן.
ראו גם

מערב פינמרק
פינמרק
טרומס ופינמרק
הערות שוליים

↑  Svein Askheim, Øst-Finnmark, Store norske leksikon, 2020-04-01
ערך זה הוא קצרמרבנושא גאוגרפיה של נורווגיה. אתם מוזמנים לתרום לוויקיפדיה ו.
מיאנמר במשחקים האולימפיים לנוער

| --- | --- |
מיאנמר
 
 הוועד האולימפי הלאומי
 קוד ייצוג:  MYA
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
מיאנמר משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מיאנמרי לא זכה במדליה אולימפית לנוער. ההשתפות של ספורטאי הנוער המיאנמרים היא בעיקר סמלית.
השתתפות במשחקים > משחקי הקיץ

המשלחת הראשונה של מיאנמר למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת לא הגיעה להישגים בענפי אתלטיקה, הרמת משקולות, טאקוונדו וקשתות. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפי ספורט. המשלחת לא הגיעה להישגים בענפי אתלטיקה, הרמת משקולות, קשתות ושחייה.
ראו גם

מיאנמר במשחקים האולימפיים
מיאנמר במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
מחמל נפשי

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"מחמל נפשי" הוא סינגל שהוקלט על ידי הזמר הישראלי שלמה ארצי, ביחד עם הזמרת דיקלה, מתוך אלבומו ה-24, קצפת. השיר יצא לאור ב-12 בדצמבר 2015, כסינגל הראשון מתוך האלבום, תחת חסותה של חברת התקליטים "הד ארצי".
עם יציאתו נכנס השיר אל המקום הראשון במצעד של מדיה פורסט, והראשון במצעד של רשת ג'.
רקע וכתיבה

השיר נכתב על ידי שלמה ארצי, שגם הלחין אותו, והופק על ידי בן ארצי, שלמה ארצי וטל פורר. שיר זה הוא הדואט הראשון של שלמה ארצי ביחד עם דיקלה. שיר זה הוא בלדה המכילה בתוכה גם את סגנון המוזיקה המזרחית.
הביקורות שהופנו כלפי השיר היו חיוביות, אך מאקו כללו את הדואט הזה ברשימת "שיתופי הפעולה המוזרים של המוזיקה הישראלית".
וידאו קליפ

בווידאו קליפ הנלווה שיצא לשיר מופיעים שלום מיכאלשווילי ולירז צ'רכי, המשחקים תפקיד של בני זוג, ומתנהגים לפי מילותיו של השיר. בין לבין ניתן לראות בקליפ את דיקלה וארצי באולפן הקלטות, שרה אל תוך מיקרופון את השיר.
הקליפ של השיר זכה להצלחה רבה ונכון לינואר 2020, מונה הצפיות שלו עומד על כ-4.5 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | רדיו אמצע הדרך | 2 |  |
|  ישראל | מדיה פורסט TV | 9 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 31 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ישראל | מדיה פורסט ישראל | 50 |  |
הערות שוליים

↑  מחמל נפשי, יוסי חרסונסקי
1 2 3  מערכת mako מוזיקה, ‏שלמה ארצי ודיקלה בסינגל חדש: "מחמל נפשי", באתר ‏מאקו‏, 13 בדצמבר 2015
↑  PayCall, חנות המוזיקה, באתר music.nmcunited.co.il (באנגלית) (ארכיון)
↑  Media Forest, mediaforest.biz (ארכיון)
↑  מחמל נפשי, באתר "פזמונט"
↑   בן שלו, הטעות הטקטית של שלמה ארצי, באתר הארץ, 27 בדצמבר 2015
↑  וואלה! תרבות‏, צפו בקליפ "מחמל נפשי" של שלמה ארצי ודיקלה, באתר וואלה, 13 בדצמבר 2015
↑  גילי נוי, ‏שיתופי הפעולה המוזרים של המוזיקה הישראלית, באתר ‏מאקו‏, 16 באוקטובר 2016
↑  ShlomoArtziOfficial (2015-12-12), שלמה ארצי ודיקלה - מחמל נפשי (קליפ), נבדק ב-2018-04-27
| דיקלה |
| --- | --- | --- |
| אלבומי אולפן | אהבה מוסיקה • עולם • ארלוזורוב 38 • ואם פרידה • סיפור אופטימי • חופשייה |  |
| חברות תקליטים | הד ארצי • התו השמיני • הליקון |  |
קטגוריה (אלבומים • שירים)
| דיקלה – סינגלים |
| --- | --- | --- |
| אהבה מוסיקה | "בוקר טוב" • "בוחרת להיות" • "אהבה מוסיקה" • "אהבתך" • "תבלינים" |  |
| עולם | "עולם" • "בונבוניירות" • "תראי" • "געגועים" |  |
| ארלוזורוב 38 | "לבכות" • "מזל" • "חולת אהבה" |  |
| ואם פרידה | "ואם פרידה" • "בסמה" • "שבע בערב" • "Here Comes the Rain Again" • "אין עוד אהבה כזאת" • "יהיה לנו טוב" • "קופנגן" |  |
| סיפור אופטימי | "הוא כותב לי מאמי" • "אל תלך" • "בדידותי הנהדרת (מישהו אוהב אותי)" • "מסקרה שחורה" |  |
| חופשייה | "אתי" • "תודה" • "פסנתר לבן" • "הו ליבי" • "שבועיים" • "רק תגיד" |  |
| השתתפות בסינגלים | "איפה בעולם" • "מחמל נפשי" • "ואז את תראי" |  |
| סינגלים אחרים | "ביי ביי" • "ואולי" • "כל הפרפרים" • "לא מתנצלת" • "אבא" • "לבד" • "Bring Them Home" |  |
| סינגלים שיווקיים | "בשביל אהבתה" • "Confide in Me" • "כמו צמח בר" |  |
מטריאכאנטוזאורוס

־
| מטריאכאנטוזאורוס |
| --- | --- |

תקופה
יורה תיכון, 160 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
אינפרא־סדרה:: טטנורים
על־משפחה:: אלוזאורים
משפחה:: מטריאכאנטוזאוריים
סוג:: מטריאכאנטוזאורוס
מין:: מטריאכאנטוזאורוס פרקרי
שם מדעי
 Metriacanthosaurus

מטריאכאנטוזאורוס (שם מדעי: Metriacanthosaurus) הוא סוג של דינוזאור טורף ממשפחת המטריאכאנטוזאוריים ובו מין יחיד Metriacanthosaurus parkeri. המטריאכאנטוזאורוס הוא תרופוד ופירוש שמו הוא "לטאה בעלת מפרש בינוני". הוא חי בסוף תקופת היורה מלפני כ-160 מיליון שנה. מאובנים שלו נמצאו באנגליה. הוא נתגלה לראשונה ב-1923 ואורכו הממוצע כ-6 מטרים.
בתרבות הפופולרית

בסדרת סרטי פארק היורה, שם המטריאכאנטוזאורוס מוזכר בגרסה מ-1993. שמו רשום על אחד הבקבוקונים בחדר הקירור של העוברים, אותם גונב נדרי. המטריאכאנטוזאורוס נראה גם בסרט עולם היורה בתוך מחשב, אך אינו מופיע על המסך.
המטריאכאנטוזאורוס מופיע בסדרת המשחקים היפנית "מלך הדינוזאורים", ובמשחקי המחשב Jurassic World Evolution, במשחק ״בעולם היורה״ וב-Jurassic World Evolution 2.
מזרח סין

המיקום של אזור מזרח סין בסין
מזרח סין (בסינית: 中国东部) הוא אזור גאוגרפי ותרבותי המשתרע על פני אזור החוף המזרחי של סין.
בשנת 1949 הממשל הסיני הגדיר באופן רשמי, למטרות כלכליות, את אזור מזרח סין כך שיכלול את המחוזות הבאים - אנחווי, פוג'יין, ג'יאנגסו, שאנדונג וג'ג'יאנג, וכמו גם את העיר שאנגחאי. בשנת 1961, התווסף מחוז ג'יאנגשי לאזור מזרח סין. בשנת 1978 חדלה להתקיים הגדרה רשמית למחוזות שנכללים באזור מזרח סין.